बुलेटप्रूफ जैकेट पहने आरोपी गिरफ्तार; शहर में इस साल हत्या के 212 मामले दर्ज
What happened in the US Philadelphia mass shooting? Latest updates and news अमेरिका में फिलाडेल्फिया शहर के किंग्सेसिंग में सोमवार रात मास शूटिंग की घटना सामने आई। गोलीबारी में 4 लोगों की मौत हो गई है और 4 लोग गंभीर रूप से घायल हैं
अमेरिका में फिलाडेल्फिया शहर के किंग्सेसिंग में सोमवार रात मास शूटिंग की घटना सामने आई। गोलीबारी में 4 लोगों की मौत हो गई है और 4 लोग गंभीर रूप से घायल हैं। पुलिस ने आरोपी को हिरासत में ले लिया है।
फिलाडेल्फिया इंक्वायरर के मुताबिक, जिस संदिग्ध को गिरफ्तार किया गया है, उसने बुलेटप्रूफ जैकेट पहन रखी थी। उसके पास एक राइफल, एक हैंडगन और कई मैगजीन्स मौजूद थीं। उसने गोलीबारी क्यों की इसकी वजह अब तक सामने नहीं आई है।
पहले सुनाई दी गोली चलने की की आवाज, फिर मिले 4 शव
BBC के मुताबिक सोमवार रात करीब 8:30 बजे एक पुलिस अधिकारी ने गोलियों की आवाज सुनी और साउथ 56वीं स्ट्रीट और चेस्टर एवेन्यू में एक घायल को देखा। इसके बाद कई लोगों ने पुलिस को इलाके में राइफल से लैस एक व्यक्ति के होने की जानकारी दी। छानबीन के दौरान पुलिस को 4 लोगों के शव मिले। इसके अलावा वहां मौजूद घायलों को तुरंत प्रेसबिटेरियन मेडिकल सेंटर पहुंचाया गया।
फिलाडेल्फिया में शूटिंग के मामलों में 19% की कमी
फिलहाल प्रशासन ने शूटिंग एरिया के आसपास रह रहे लोगों को सतर्क रहने और स्थिति पूरी तरह कंट्रोल में आने तक अपने घरों के अंदर रहने की सलाह दी है। फिलाडेल्फिया में इस साल अब तक हत्या के 212 मामले दर्ज किए गए हैं। हालांकि, ये पिछले साल की तुलना में 19% कम हैं।
गन वॉयलेंस आर्काइव की रिपोर्ट के मुताबिक, अमेरिका में इस साल अब तक 300 से ज्यागदा मास शूटिंग के मामले सामने आ चुके हैं। 2006 से लेकर अब तक अमेरिका में सामूहिक हत्या के 556 से ज्यादा मामले दर्ज किए गए हैं।
अमेरिका की आबादी 33 करोड़ और यहां 40 करोड़ गन
